ເນໂຕ້ ຢາກເສີມຂະຫຍາຍ ການຮັກສາ ຄວາມປອດໄພ ຕາມຊາຍແດນ ຂອງເທີກີ
ອົງການ​ເນ​ໂຕ້​ຢ້ານ​ວ່າ ຈະ​ເກີດ​ການ​ປະ​ເຊີນ​ໜ້າ​ ໃນ​ຮູບ​ໃດ​ຮູບນຶ່ງ​ກັບ ຣັດ​ເຊຍ ນັບ​ຕັ້ງ​ແຕ່ຣັດ​ເຊຍ​ໄດ້​ເລີ້ມທຳ​ການ​ໂຈມ​ຕີ​ທາງ​ອາກາດ ໃນຊີເຣຍ.
ບັນດາລັດຖະມົນຕີການຕ່າງປະເທດ ຂອງອົງການ NATO ກຳລັງຫາຊ່ອງທາງ ເພື່ອເສີມຂະຫຍາຍ ການຮັກສາຄວາມ ປອດໄພຕາມຊາຍແດນ ຂອງເທີກີ ນຶ່ງອາທິດຫຼັງຈາກ Ankara ໄດ້ຍິງເຮືອບິນລົບອາຍພົ່ນ ຂອງຣັດເຊຍຕົກ ຢູ່ໃນບໍລິເວນ ຊາຍແດນຕິດກັບຊີເຣຍ ບັນດາເຈົ້າໜ້າທີ່ ຢູ່ທີ່ກອງປະຊຸມບັນດາລັດຖະມົນຕີການຕ່າງ ປະເທດ ຢູ່ໃນນະຄອນຫຼວງ Brussels ກ່າວໃນວັນອັງຄານ ວານນີ້ວ່າ ມາຕະ ການເພີ້ມເຕີມນັ້ນ ອາດຈະລວມທັງ ການສົ່ງ ເຮືອຫຼາຍລຳໄປຍັງທະເລ Mediterranean ສົ່ງເຮືອບິນ ຂອງ ກຸ່ມພັນທະມິດ ໄປປະຈຳຢູ່ຖານທັບອາກາດ Incirlik ໃນເທີກີ ແລະ ເສີມຄວາມເຂັ້ມແຂງໃຫ້ແກ່ລະບົບລູກສອນໄຟປ້ອງກັນ ບັນດາລັດຖະມົນຕີ ໄດ້ອະທິບາຍວ່າ ສະຖານະການຢູ່ຕາມຊາຍແດນຂອງເທີກີ ທີ່ຕິດກັບ ຊີເຣຍ ແລະ ອີຣັກ ເປັນບ່ອນທີ່ “ບໍ່ທຸ່ນທ່ຽງສູງ” ແລະ ກ່າວວ່າ ພວກເພິ່ນ ເລຂາທິການໃຫຍ່ ອົງການ NATO ທ່ານ Jens Stoltenberg ໄດ້ກ່າວວ່າ ບັນດາສະມາ ຊິກ ຄວນຕັດສິນໃຈໃນໄລຍະ ສອງສາມສັບປະດາຂ້າງໜ້ານີ້ ກ່ຽວກັບລາຍລະອຽດ ຂອງ ມາດຕະການຕ່າງໆ ທີ່ຕົນຈະເອົາ ສຳລັບເທີກີ ລັດຖະມົນຕີການຕ່າງປະເທດ Lithuania ທ່ານ Linas Linkevicius ໄດ້ກ່າວວ່າ ທ່ານກ່າວວ່າ ມັນເປັນພັນທະຂອງພວກເຮົາ ບໍ່ວ່າການຂົ່ມຂູ່ມາຈາກທິດທາງໃດກໍຕາມ ພວກເຮົາຄວນຮັບເອົາການຂົ່ມຂູ່ນັ້ນຮ່ວມກັນ ແລະດ້ວຍຄວາມເປັນເອກກະພາບ ພັນທະມິດຂອງອົງການເນໂຕ້ຢ້ານວ່າ ຈະເກີດການປະເຊີນໜ້າ ໃນຮູບໃດຮູບນຶ່ງກັບ ຣັດເຊຍ ນັບຕັ້ງແຕ່ຣັດເຊຍໄດ້ເລີ້ມທຳການໂຈມຕີທາງອາກາດຕໍ່ເປົ້າໝາຍຂອງກຸ່ມຫົວ ຮຸນແຮງໃນຊີເຣຍ ເມື່ອເດືອນກັນຍາ ຜ່ານມາ